《水调歌头 其五 九日》
宋代·王质

云巘在空碧，天宇共高明。重阳易得风雨，今日不胜晴。

天为两朝元老，付与四时佳节，不动一丝尘。香霭洗金戟，飞雾洒霓旌。

山鸣叶，江动石，总欢声。剑关玉垒千载，谁见此升平。

细看尊前万蕊，相映眉间一点，黄气郁骎骎。江汉下淮海，都赖一长城。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。